பீடு உள குன்றம் போலும் பெருந் திசை எல்லை யானைக் கோடு உளதனையும் புக்குக் கொடும் புறத்து எழுந்த புண் கோள் பாடு உளது அன்றி, தெவ்வர் படைக்கலம் பட்டு என் செய்யும்?	211 'அப் பணை அனைத்தும் மார்புக்கு அணி எனக் கிடந்த; வீரக் கைப் பணை முழங்க, மேல்நாள், அமரிடைக் கிடைத்த காலன் துப்பு அணை வயிர வாளி விசையினும், காலின் தோன்றல் வெப்பு அணை குத்தினாலும், வெரிநிடைப் போய அன்றே.	212 'அவ் வடு அன்றி, இந்த அண்டத்தும் புறத்தும் ஆன்ற